- Hindi News
- National
- Virpur News Launch Of Panchayat Agricultural Office In All Panchayats Of Basantpur Block
बसंतपुर प्रखंड के सभी पंचायतों में पंचायत कृषि कार्यालय का शुभारंभ
ई किसान भवन में बसंतपुर पंचायत कृषि कार्यालय का उद्घाटन प्रखंड जदयू अध्यक्ष सह बसंतपुर पैक्स अध्यक्ष अनिल कुमार खेड़वार उर्फ मंटू और भाजपा के श्याम नारायण झा ने किया। जानकारी देते हुए प्रखंड कृषि समन्वयक सह प्रभारी बीएओ अशोक चौरसिया ने बताया कि कृषि मंत्री प्रेम कुमार के द्वारा आज पूरे बिहार के सभी पंचायतों में एक साथ पंचायत कृषि कार्यालय को रिमोट द्वारा खोला गया है। पंचायत के किसानों को अब कृषि से संबंधित कार्यों के लिए प्रखंड के ई किसान भवन का चक्कर नहीं काटना पड़ेगा। बताया कि बसंतपुर पंचायत का कृषि कार्यालय ई किसान भवन में, भीमनगर पंचायत में वार्ड -12 स्थित विपिन बिहारी प्रसाद के निज आवास पर, भगवानपुर में पंचायत सरकार भवन में, निर्मली पंचायत में वार्ड -12 स्थित रामकृष्ण मेहता के आवास में, रतनपुर पंचायत में पैक्स परिसर किसान भवन में, सातनपट्टी पंचायत में वार्ड-9 स्थित गंगा प्रसाद के आवास में, दिनबंधी पंचायत में वार्ड -9 स्थित मो. आशिक के आवास में, बनैलीपट्टी पंचायत में वार्ड -5 स्थित महेश्वर मेहता के आवास पर, परमानंदपुर पंचायत में वार्ड-5 स्थित रामरूप साह के आवास पर, कोचगामा पंचायत में वार्ड -1 स्थित भुवनेश्वर मेहता के आवास पर, विशनपुर शिवराम पंचायत में पंचायत सरकार भवन में आज पंचायत कृषि कार्यालय खोले गए हैं। उद्घाटन के मौके पर बसंतपुर पंचायत के वार्ड सदस्य मुसहरु राम, ओम प्रकाश गुप्ता, विनोद मुखिया, कृषि सलाहकार देवकुमार, भोला कुमार राम, पवन कुमार मेहता, किसान ओम प्रकाश साह, श्यामदेव मेहता, अजय साह, चौठी राम, अशोक राउत, छोटेलाल साह व अन्य मौजूद थे।
बसंतपुर पंचायत कृषि कार्यालय का उद्घाटन करते अतिथि।
tgl_Latn sot_Latn eng_Latn hin_Deva bho_Deva hin_Deva